

 Fajfarjeva ulica 33, 1502 Ljubljana T: 01 369 69 00
 E: mf.unp@gov.si
 www.unp.gov.si

Številka: 06102-13/2024/15

Datum: 25. 10. 2024

Zapisnik

o inšpekcijskem nadzoru nad izvajanjem Zakona o javnih financah in predpisov, ki urejajo poslovanje s sredstvi državnega proračuna

pri posrednem proračunskem uporabniku

**GIMNAZIJA FRANCETA PREŠERNA,**

**Kidričeva cesta 65, 4000 Kranj**

Inšpekcijski nadzor je bil opravljen na podlagi 102. do 104. člena Zakona o javnih financah[[1]](#footnote-1) - ZJF.

Zapisnik je sestavljen v skladu s tretjim odstavkom 102. člena ZJF.

Inšpekcijski nadzor sta izvajala ■in ■, proračunska inšpektorja Urada Republike Slovenije za nadzor proračuna.

Nadzor je bil opravljen v poslovnih prostorih proračunskega uporabnika na naslovu Kidričeva cesta 65, Kranj dne 20. 6. 2024, v prostorih računovodskega servisa drugega prejemnika proračunskih sredstev dne 13. 9. 2024 in v poslovnih prostorih Urada Republike Slovenije za nadzor proračuna, Fajfarjeva ulica 33, Ljubljana v času od 15. 5. 2024 do 18. 10. 2024 z vmesnimi prekinitvami.

Dokumentacija in pojasnila v zvezi s predmetom inšpekcijskega nadzora so bila s strani proračunskega uporabnika Gimnazija Franceta Prešerna posredovana dne 24. 5. 2024, 19. 6. 2024, 21. 6. 2024, 24. 6. 2024, 1. 7. 2024, 12. 9. 2024, 13. 9. 2024, 16. 9. 2024, 25. 9. 2024, 26. 9. 2024 in 18. 10. 2024 na podlagi zahteve inšpektorja. V postopku inšpekcijskega pregleda je s strani Gimnazije Franceta Prešerna sodelovala ■skupaj z ostalimi zaposlenimi v zavodu. Pojasnila in dokumentacija je bila predložena tudi s strani drugega prejemnika sredstev ■ter računovodkinje ■, ki je posredovala dokumentacijo inšpekcijskemu organu dne 10. 9. 2024, 13. 9. 2024, 20. 9. 2024, 26. 9. 2024, 15. 10. 2024 in 16. 10. 2024.

O ugotovitvah proračunske inšpekcije je bila ■obveščena v telefonskem razgovoru dne 17. 10. 2024.

# **I. Osnovni podatki**

|  |  |
| --- | --- |
| Naziv zavezanca | GIMNAZIJA FRANCETA PREŠERNA |
| Področje dela | SREDNJEŠOLSKO SPLOŠNO IZOBRAŽEVANJE |
| Matična št. | 6286186000 |
| Davčna št. | 84484047 |
| Vrsta proračunskega uporabnika | POSREDNI PRORAČUNSKI UPORABNIK |
| Št. proračunskega uporabnika | 73156 |
| Odgovorna oseba | ■ |

# **II. Predmet inšpekcijskega nadzora**

Ministrstvo za finance, Urad Republike Slovenije za nadzor proračuna, je pri posrednem proračunskem uporabniku Gimnazija Franceta Prešerna izvedel inšpekcijski pregled v zvezi s prejeto anonimno prijavo ter porabo sredstev, prejetih iz državnega proračuna RS za leto 2023, kot izhajajo iz računovodskih evidenc Ministrstva za finance.

**Tabela številka 1: Znesek nadziranih sredstev**

|  |  |  |
| --- | --- | --- |
| LETO | VRSTA PREJETIH SREDSTEV | VIŠINA SREDSTEV V EUR |
| 2023 | SREDSTVA DRŽAVNEGA PRORAČUNA | 3.308.743,56 |

Inšpekcijski nadzor je opravljen na podlagi pooblastil, ki jih proračunskim inšpektorjem podeljujejo določbe 102. – 104. člena Zakona o javnih financah in predpisov, ki urejajo poslovanje s sredstvi državnega proračuna pri Gimnaziji Franceta Prešerna. V inšpekcijski nadzor je bila vključena tudi prijava z dne 2. 4. 2024 v zvezi z domnevno nenamenskim in negospodarnim ravnanjem s proračunskimi sredstvi na Gimnaziji Franceta Prešerna.

# **III. Materialnopravna ureditev nadziranega področja**

* Zakon o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18, 195/20 – odl. US, 18/23 – ZDU-1O in 76/23 – v nadaljevanju: ZJF),
* Zakon o izvrševanju proračunov Republike Slovenije za leti 2023 in 2024 Uradni list RS, št. 150/22, 65/23, 76/23 – ZJF-I, 97/23 in 123/23 – v nadaljevanju: ZIPRS2324),
* Zakon o računovodstvu (Uradni list RS, št. 23/99, 30/02 – ZJF-C in 114/06 – ZUE),
* Zakon o javnem naročanju (Uradni list RS, št. 91/15, 14/18, 121/21, 10/22, 74/22 – odl. US, 100/22 – ZNUZSZS, 28/23 in 88/23 – ZOPNN-F – v nadaljevanju: ZJN-3),
* Zakon o sistemu plač v javnem sektorju (Uradni list RS, št. 108/09 – uradno prečiščeno besedilo, 13/10, 59/10, 85/10, 107/10, 35/11 – ORZSPJS49a, 27/12 – odl. US, 40/12 – ZUJF, 46/13, 25/14 – ZFU, 50/14, 95/14 – ZUPPJS15, 82/15, 23/17 – ZDOdv, 67/17, 84/18, 204/21, 139/22, 38/24 in 48/24 – odl. US),
* Zakon o šolski prehrani (Uradni list RS, št. 3/13, 46/14 in 46/16 – ZOFVI-K in 76/23),
* Pravilnik o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13, 81/16, 11/22, 96/22, 105/22 – ZZNŠPP, 149/22 in 106/23),
* Uredba o delovni uspešnosti iz naslova povečanega obsega dela za javne uslužbence (Uradni list RS, št. 53/08, 89/08 in 175/20),
* Uredba o izvajanju norveškega finančnega mehanizma in finančnega mehanizma Evropskega gospodarskega prostora v Republiki Sloveniji v obdobju 2014-2021 (Uradni list RS, št. 160/20).

ZJF v prvem odstavku 102. člena opredeljuje, da nadzor nad izvajanjem predmetnega zakona in predpisov, ki urejajo poslovanje s sredstvi državnega proračuna RS opravlja ministrstvo, pristojno za finance. Nadalje prvi odstavek 103. člena istega zakona določa, da je stranka v inšpekcijskem postopku neposredni ali posredni uporabnik državnega ali občinskega proračuna za sredstva prejeta iz državnega proračuna. V skladu z drugim odstavkom 103. člena ZJF pa mora drug prejemnik sredstev državnega proračuna omogočiti nadzor za sredstva pridobljena iz državnega proračuna.

ZIPRS2324 v poglavju Izvrševanje proračuna v petem členu opredeljuje, da se v tekočem letu izvršuje proračun tekočega leta. Proračun se izvršuje skladno z določbami ZJF, vsakokratnega zakona o izvrševanju proračunov ter v skladu s podzakonskimi predpisi, izdanimi na njuni podlagi.

# **IV. Opravljene preveritve, ugotovitve in izrečeni ukrepi**

Proračunski inšpektor je v postopku nadzora porabe sredstev državnega proračuna za leto 2023 obravnaval prijavo, ki je bila podana v zvezi z domnevno nepravilno porabo proračunskih sredstev na Gimnaziji Franceta Prešerna v zvezi z izvedbo del na šolskem objektu s strani ■nadalje je po metodi naključnega izbora izvršil pregled pravil in evidenc pri obračunavanju šolske prehrane za učenke in učence gimnazije, pravilnost pri postopkih izplačevanja delovne uspešnosti iz naslova povečanega obsega dela, pravilnosti pri naročilu naključno izbranih ponudnikov storitev in izdelkov ter pravilnosti porabe sredstev pri projektu »SCHOOL21 - gremo ven«, ki je bil financiran skupaj s sredstvi Norveškega finančnega mehanizma 2014-2021 in sredstvi slovenske udeležbe.

**IV. 1 Prijava v zvezi z domnevno nepravilno porabo sredstev proračuna RS**

Glede na navedbe v prijavi o domnevnih nepravilnostih in porabi materialov (sum porabe za privatno rabo) pri izvedbi izvajalca del ■, ki da ga gimnazija redno najema za izvedbo del na šolskih objektih, je proračunska inšpekcija za izvedena dela v letu 2023 pridobila vso razpoložljivo dokumentacijo in pojasnila od gimnazije in izvajalca del ter opravila tudi ogled izvedenih del na terenu, ki so bila v navedenem obdobju financirana iz tega naslova. V postopku nadzora je bil izvršen pregled knjigovodskih listin in pravnih podlag za izplačila sredstev iz proračuna ■v letu 2023 v višini 21.348,00 EUR.

Na vprašanje proračunskega inšpektorja ali so se materiali, ki so bili namenjeni obnovi Gimnazije Franceta Prešerna, uporabili tudi za prenovo ■ hiše, je podano pojasnilo, da je trditev neresnična ter da ■že dolgo sodeluje z gimnazijo in je njegovo delo vedno naročal hišnik■ malo več stika je bilo pri izgradnji učilnice na prostem, saj je bilo potrebno skrbeti, da sredstva norveškega finančnega mehanizma ne propadejo. Nikakor ni bilo nobene druge povezave. Tudi hiša na ■ domačem naslovu je relativno nova in ne potrebuje nikakršne obnove. Direktor ■je glede domnevnih nepravilnostih pisno pojasnil, da so navedbe v prijavi neresnične. Drži, da je opravljal vzdrževalna dela in izdeloval nove izdelke za gimnazijo, pri čemer verjame, da je posle pridobival zaradi ugodne cene in kvalitete. V nobenem primeru ni kakorkoli podkupoval ■. Večino razgovorov je opravljal s hišnikom šole, vse opravljene storitve lahko pokaže tudi na terenu.

Proračunskemu inšpektorju je v postopku nadzora predložen račun ■, ki je bil edini račun, ki ga je Gimnazija Franceta Prešerna v letu 2023 prejela od ■ in s katerim je bila zaračunana sanacija travnatih površin na šolskem vrtu in obnova intervencijske poti v znesku 21.348,00 EUR. Inšpektor si je v okviru svojih pristojnosti ogledal situacijo na terenu, pri čemer mu je v postopku predočeno stanje po dobavi sejane zemlje, razgrnitvi in sanaciji poti, dobavi in montaži pitnika za vodo, očiščenih jaškov, betoniranja jaška ter zamenjave alkaten cevi, obnove intervencijske poti, ureditve brežin za zunanjo učilnico, prestavitve greznice ter arborističnih in gozdarskih del v okolici gimnazije. Nadalje je inšpektorju s strani ■posredovano pojasnilo v zvezi z opravljenimi deli po računu št. 14/23 z dne 17. 11. 2023 skupaj z računi za nabavo materiala ter računi in potrdili podizvajalcev v skupni višini 10.517,47 EUR.

V postopku nadzora je izvršen tudi pregled ostalih knjigovodskih listin in pravnih podlag za izplačila sredstev iz proračuna. Iz računa ■ št. 14/23, ki ga je dne 17. 11. 2023 naslovil na Gimnazijo Franceta Prešerna, izhaja, da se za sanacijo travnatih površin na šolskem vrtu zaračuna vrednost storitve/blaga v višini 21.348,00 EUR z DDV. Pri tem je v spodnjem delu računa podan opis vrste blaga/storitve, iz katerega izhaja, da zunanja dela predstavlja sanacija travnatih površin na šolskem vrtu, vključno z obnovo intervencijske poti, vezano na ponudbo IPR 2023 11.

V ponudbi ■z dne 16. 10. 2023, ki je s strani ■predložena v postopku nadzora, je razvidno, da ponudba vključuje artikle/storitve, kot izhaja iz tabele:

**Tabela številka 2: Opis artiklov/storitev po ponudbi ■**

|  |  |  |  |
| --- | --- | --- | --- |
| ZAP. ŠT. | Opis artikla | količina | cena v EUR |
| 1 | Dobava sejane zemlje, razgrnitev in zatravitev | 600 m2 | 0,00 |
| 2 | Dobava in montaža piknika za vodo | 1 | 0,00 |
| 3 | Čiščenje jaškov za meteorno vodo | 1 | 0,00 |
| 4 | Izkop za vodovodno napeljavo in zamenjava alkaten cevi | 40 m | 0,00 |
| 5 | Obnova intervencijske poti, zamenjava PRC mreže, zatravitev | 400 m2 | 0,00 |
| 6 | Utrditev brežin pri zunanji učilnici | 1 | 0,00 |
| 7 | Sanacija energetskih jaškov; odkop, izravnava, betoniranje ter nova postavitev obstoječih jaškov | 1 | 0,00 |
| 8 | Arboristična in gozdarska dela | 1 | 17.498,36  |
|  | DDV |  | 3.849,64  |
|  | **SKUPAJ** |  | **21.348,00** |

Prvi odstavek 82. člena Zakona o davku na dodano vrednost[[2]](#footnote-2) določa obvezne podatke na računu, pri čemer iz šeste točke navedene določbe izhaja, da mora davčni zavezanec na računu navesti podatke o količini in vrsti dobavljenega blaga oziroma obseg in vrsto opravljenih storitev.

Prva točka 54. člena ZJF določa, da mora imeti vsak izdatek iz proračuna za podlago verodostojno knjigovodsko listino, s katero se izkazuje obveznost za plačilo. Glede na Pravila skrbnega računovodenja[[3]](#footnote-3) pa je knjigovodska listina verodostojna, če lahko na njeni podlagi strokovno usposobljene osebe, ki niso sodelovale v poslovnem dogodku, popolnoma jasno in brez vsakršnih dvomov spoznajo naravo in obseg poslovnega dogodka.

Če narave in obsega poslovnega dogodka iz knjigovodske listine ni mogoče prepoznati popolnoma jasno in brez vsakršnih dvomov, pomeni, da je knjigovodska listina neverodostojna, vpis v poslovne knjige na podlagi neverodostojne listine pa je v nasprotju z zgoraj navedenimi določbami.

Inšpekcijski organ ugotavlja, da v primeru sanacije travnatih površin s strani ■iz računa niti iz ponudbe za sanacijo travnatih površin ni razvidna specifikacija vrednosti posameznih storitev in materiala pri izvedbi sanacije, saj je na obeh dokumentih izkazana zgolj skupna vrednost storitve. Na osnovi računa in ponudbe za sanacijo inšpekcijski organ ni mogel v zadostni meri preveriti obsega posameznih artiklov in storitev, ki so se izvedli pri sanaciji. Inšpekcijskemu organu je bil šele naknadno v postopku nadzora na njegov poziv dne 20. 9. 2024 predložen ustrezen opis del in vrednotenje posameznih postavk (kot je dobava sejane zemlje, dobava in montaža pitnika za vodo, čiščenje jaškov, izkop itd.) po računu ■št. 14/23 z dne 17. 11. 2023 za izvedbo sanacije travnatih površin v okolici Gimnazije Franceta Prešerna.

**Na podlagi vseh zbranih listin in pojasnil udeležencev v obravnavanem poslovnem dogodku ter izvedenega ogleda je bilo ugotovljeno, da so dela po računu ■št. 14/23 z dne 17. 11. 2023 sicer bila izvedena gimnaziji, vendar pa je knjigovodska listina za knjiženje stroška pomanjkljiva, kar kaže na nezadostno izvajanje notranjih kontrol knjigovodskih listin s strani odgovornih oseb Gimnazije Franceta Prešerna. Iz 13. člena Pravilnika o računovodstvu Gimnazije Franceta Prešerna izhaja, da mora biti vsaka knjigovodska listina pripravljena v skladu s predpisi, ki veljajo za področje javnega računovodstva in javnih financ ter skladno s slovenskimi računovodskimi standardi. Nadalje je v 15. členu pravilnika navedeno, da mora vsaka knjigovodska listina praviloma vsebovati v količini in denarju izražene spremembe, ki so posledica poslovnega dogodka. Glede na navedeno proračunski inšpektor Gimnaziji Franceta Prešerna izreka priporočilo.**

**UKREP ŠT. 1: Proračunski inšpektor glede na gornje ugotovitve na podlagi drugega odstavka 104. člena ZJF predlaga, da proračunski uporabnik Gimnazija Franceta Prešerna okrepi notranje kontrole na področju sprejemanja in evidentiranja knjigovodskih listin, ki so podlaga za knjiženje odhodkov proračuna, ter da izplačila izvaja le na podlagi verodostojnih knjigovodskih listin. Gimnazija naj v roku za odziv posreduje dokazilo, da so bile z ukrepom seznanjene osebe, ki izvajajo notranje kontrole, potrjujejo prejete račune in jih evidentirajo.**

**IV. 2 Pravila o šolski prehrani ter evidentiranje in obračunavanje šolske prehrane**

Šola s pravili šolske prehrane določi natančnejše postopke, ki zagotavljajo evidentiranje, nadzor nad koriščenjem obrokov, določi čas in način odjave posameznega obroka, ravnanje z neprevzetimi obroki ter načine seznanitve učencev oziroma dijakov in staršev. Predlog pravil šolske prehrane pripravi ravnatelj in ga obravnavajo svet staršev, učiteljski zbor ter učenci oziroma dijaki. Pravila sprejme svet šole.

**Ob začetku izvajanja inšpekcijskega pregleda so bila na spletni strani Gimnazije France Prešeren objavljena Pravila o šolski prehrani brez podatka o datumu sprejetja na svetu šole ter brez podpisa odgovorne osebe. Tekom izvajanja inšpekcijskega pregleda je gimnazija na spletni strani objavila Pravila o šolski prehrani, iz katerih je razvidno, da so bila sprejeta s strani Sveta šole dne 5. 10. 2016, poleg tega so tudi podpisana s strani odgovorne osebe, s čimer se šteje, da je gimnazija odpravila formalno pomanjkljivost objavljenega dokumenta.**

17. člen Zakona o šolski prehrani opredeljuje, da šola vodi evidenco šolske prehrane, ki vsebuje ime in priimek ter naslov učenca oziroma dijaka, EMŠO, naziv šole, razred oziroma letnik in oddelek izobraževalnega programa, ime in priimek staršev ter naslov, številko odločbe, ki je podlaga za upravičenost do subvencije za malico oziroma kosilo, datum nastopa pravice in obdobje upravičenosti do subvencije za malico oziroma kosilo, višina subvencije za malico oziroma subvencije za kosilo, datum prijave na malico oziroma kosilo, vrsta obrokov šolske prehrane, na katere je prijavljen ter število in datum prevzetih in odjavljenih obrokov.

Proračunski inšpektor je v postopku nadzora evidentiranja šolske prehrane dijakov pozval predstavnika šole za posredovanje dokumentacije v zvezi z evidentiranjem in obračunavanjem šolske prehrane. Pri tem je v postopku nadzora predložena dokumentacija za naključno izbrano obdobje december 2023 in sicer seznam dijakov z naslovi, razredom, EMŠO ter imeni in priimki z naslovi staršev, mesečno poročilo s seznamom upravičencev do subvencionirane šolske prehrane s številkami odločb ter podatki o obdobju upravičenosti do subvencije, poročilo o zneskih subvencij, kumulativni pregled subvencionirane prehrane dijakov ter poročilo o vrsti in številu prevzetih obrokov.

**Proračunski inšpektor na področju evidentiranja in obračunavanja šolske prehrane ni ugotovil nepravilnosti.**

**IV. 3 Nadzor sredstev pri izplačevanju delovne uspešnosti iz naslova povečanega obsega**

 **dela**

22. e člen Zakona o sistemu plač v javnem sektorju opredeljuje, da se javnemu uslužbencu lahko izplača del plače za delovno uspešnost iz naslova povečanega obsega dela za opravljeno delo, ki presega pričakovane rezultate dela v posameznem mesecu, če je na ta način mogoče zagotoviti racionalnejše izvajanje nalog uporabnika proračuna. Pisno odločitev o povečanem obsegu dela in plačilu delovne uspešnosti iz naslova povečanega obsega dela sprejme predstojnik oziroma direktor uporabnika proračuna za posamezni mesec na podlagi pisnega dogovora med javnim uslužbencem in predstojnikom oziroma direktorjem ali javnim uslužbencem, ki ga lahko skleneta za daljše obdobje.

Po določilih 2. člena Uredbe o delovni uspešnosti iz naslova povečanega obsega dela za javne uslužbence se lahko javnemu uslužbencu izplača del plače za delovno uspešnost iz naslova povečanega obsega dela v posameznem mesecu pod pogoji, ki jih določa zakon in sicer:

- če se povečan obseg dela opravi pri opravljanju rednih delovnih nalog uporabnika proračuna ali projekta, načrtovanega v okviru sprejetega finančnega načrta uporabnika proračuna,

- če se opravi povečan obseg dela v okviru sodelovanja pri izvajanju posebnega projekta, ki ga določi Vlada Republike Slovenije s svojim aktom in za katerega so zagotovljena dodatna sredstva.

V 4. členu uredbe o delovni uspešnosti je določeno, da lahko višina dela plače za plačilo delovne uspešnosti iz naslova povečanega obsega dela iz 1. točke prvega odstavka 2. člena te uredbe znaša za javnega uslužbenca največ 20 % osnovne plače, višina dela plače za plačilo delovne uspešnosti iz naslova povečanega obsega dela iz 2. točke prvega odstavka 2. člena te uredbe pa lahko znaša za javnega uslužbenca največ 30 % osnovne plače, izplačili delovne uspešnosti pa se med seboj ne izključujeta. V skladu z prvim odstavkom 5. člena Uredbe o delovni uspešnosti iz naslova povečanega obsega dela za javne uslužbence o delu plače za plačilo delovne uspešnosti iz naslova povečanega obsega dela javnega uslužbenca odloči direktor oziroma predstojnik s sklepom.

Proračunski inšpektor je v postopku nadzora preveril evidenco in izdane akte pri izplačevanju delovne uspešnosti iz naslova povečanega obsega dela naključno izbranih zaposlenih v Gimnaziji Franceta Prešerna v obdobju od oktobra 2023 do decembra 2023. Pri tem so se preverili dogovori o povečanem obsegu dela kot tudi izdani sklepi o določitvi delovne uspešnosti iz naslova povečanega obsega dela. Iz predloženih dogovorov o povečanem obsegu dela izbranih naključnih zaposlenih izhaja, da so se sklenili za obdobje enega leta in sicer od 1. 9. 2023 do 31. 8. 2024, pri čemer so določeni zaposleni prejemali povečan obseg dela neprekinjeno v obdobju 12 mesecev v letu 2023. Kot razlog za izplačevanje povečanega obsega dela se v dogovoru o povečanem obsegu dela navaja dodatno delo zaradi nezasedenosti delovnega mesta.

Po mnenju inšpektorja je izplačevanje delovne uspešnosti iz naslova povečanega obsega dela namenjeno krajšim, časovno omejenim okoliščinam. Neprekinjena določitev povečanega obsega dela za daljše časovno obdobje (npr. neprekinjeno dvanajst mesecev) vpliva na prekomerne obremenitve javnih uslužbencev in lahko ogrozi učinkovito opravljanje obsega nalog, ki so vezane na določeno delovno mesto. Ob tem je potrebno poudariti, da se kadrovski primanjkljaj, ki je posledica nezasedenih delovnih mest, v okviru povečanega obsega dela s prerazporeditvijo nalog med ostale javne uslužbence ne more reševati trajno, kar izhaja tudi iz stališča Ministrstva za javno upravo z dne 7. 10. 2020 v zvezi z upoštevanjem prihrankov pri izplačevanju delovne uspešnosti iz naslova povečanega obsega dela.[[4]](#footnote-4)

**Proračunski inšpektor ugotavlja, da je Gimnazija Franceta Prešerna določenim zaposlenim izplačevala delovno uspešnost iz naslova povečanega obsega dela neprekinjeno dvanajst mesecev iz razloga nezasedenih delovnih mest, kar ni v skladu z osnovnim namenom izplačevanja sredstev za ta namen.**

**UKREP št. 2: Glede na gornje ugotovitve proračunski inšpektor na podlagi drugega odstavka 104. člena Zakona o javnih financah izdaja priporočilo Gimnaziji Franceta Prešerna, da se problematika nezasedenih delovnih mest na določenih oddelkih reši z ustreznimi ukrepi na področju kadrovanja in zaposlovanja delavcev.**

**IV. 4 Nadzor gospodarnosti in namenskosti porabe proračunskih sredstev pri naročanju**

 **storitev in izdelkov**

Proračunski inšpektor je v zvezi s postopki pri naročilih storitev in izdelkov Gimnazije Franceta Prešerna izvršil kontrolo njenih internih predpisov v zvezi z javnimi naročili, poleg tega se je v postopku nadzora preverila tudi naključno izbrana dokumentacija v zvezi z izborom posameznih izvajalcev storitev oziroma dobaviteljev opreme, na podlagi katerih proračunski uporabnik izkazuje stroške iz tega naslova.

**IV. 4.1 Interni predpis Gimnazije Franceta Prešerna v zvezi z izvajanjem javnega naročanja**

 **storitev in izdelkov**

Iz Letnega poročila Gimnazije Franceta Prešerna za leto 2023 pod poglavjem *2.2.7 Ocena delovanja sistema notranjega finančnega nadzora* izhaja, da šola vodi računovodstvo in knjigovodstvo na podlagi Pravilnika o računovodstvu, Pravilnika o pretoku knjigovodskih listin, Pravilnik o poslovnih knjigah, Pravilnik o obračunu in izplačilu potnih nalogov, Pravilnika o popisu, Pravilnika o blagajniškem poslovanju ter Pravilnika o izvajanju postopkov zbiranja ponudb in o evidencah javnih naročil manjše vrednosti.

Načelo transparentnosti pri postopkih javnega naročanja iz 6. člena ZJN-3 nalaga naročniku, da mora ponudnika izbrati na pregleden način in po predpisanem postopku. V letnem poročilu iz preteklega odstavka je sicer med pravnimi podlagami za izvajanje javnih naročil gimnazije naveden tudi interni akt Pravilnik o izvajanju postopkov zbiranja ponudb in o evidencah javnih naročil manjše vrednosti, ki pa do dneva izdaje zapisnika o nadzoru proračunskemu inšpektorju ni bil predložen. Na poziv tekom postopka je inšpektorju posredovan Poslovnik kakovosti Gimnazije Franceta Prešerna, v katerem je v poglavju *5.2* *Proces nabave[[5]](#footnote-5)* sicer opredeljen postopek nakupa blaga in storitev, vendar je le-ta po mnenju inšpektorja pomanjkljiv oziroma ne vsebuje vseh postopkov javnega naročanja, kot so opredeljeni v ZJN-3.

V praksi proračunski uporabniki transparentnost postopka v zvezi z izborom ponudnikov blaga in storitev pod mejnimi vrednostmi zagotavljajo s sprejetjem posebnega internega akta, s katerim se podrobno opišejo posamezni postopki, po katerih se vodijo t. i. evidenčna javna naročila, to so javna naročila, katerih ocenjena vrednost je nižja od mejnih vrednosti iz prvega odstavka 21. člena ZJN-3.

**UKREP št. 3: Proračunski inšpektor glede na gornje ugotovitve na podlagi drugega odstavka 104. člena ZJF predlaga, da proračunski uporabnik Gimnazija Franceta Prešerna vse postopke naročanja dobaviteljev blaga ali izvajalcev storitev izvede na gospodaren in transparenten način, pri čemer naj za natančnejšo opredelitev postopkov sprejme samostojen interni akt v zvezi z izvajanjem evidenčnih javnih naročil, kot tudi izhaja iz poslovnega poročila Gimnazije Franceta Prešerna za leto 2023, ter ta akt predloži proračunskemu inšpektorju v roku za odziv.**

**I.V. 4.2 Nadzor naključno izbrane dokumentacije v zvezi z naročili posameznim izvajalcem**

 **storitev oziroma dobaviteljev opreme**

Proračunski inšpektor je v zvezi s postopki pri naročilih storitev in izdelkov Gimnazije Franceta Prešerna preveril naključno izbrano dokumentacijo v zvezi z izborom posameznih izvajalcev storitev oziroma dobaviteljev opreme, kot izhaja iz spodnjega seznama ponudnikov:

**Tabela številka 3: Izbrani ponudniki za inšpekcijski pregled**

|  |  |  |
| --- | --- | --- |
| **PONUDNIK** | **STORITEV OZIROMA IZDELEK** | **IZPLAČANA SREDSTVA PRORAČUNA RS V LETU 2023**  |
| ■ | beljenje, sanacija, servisi, demontaže |  22.120,26 EUR |
| ■ | prevozi |  33.987,05 EUR |
| ■ | dobava toaletnega materiala in opreme |  7.888,22 EUR |
| **SKUPAJ**  |   |  **63.995,53 EUR** |

**A. ■**

Iz pogodbe o poslovnem sodelovanju, ki jo je Gimnazija Franceta Prešerna dne 3. 3. 2020 sklenila z izvajalcem storitev ■, izhaja, da se sklepa za obdobje od 10. 3. 2020 do 28. 2. 2023. Pogodba se je sklenila za storitve večinoma s področja gradbeništva[[6]](#footnote-6), in sicer za popravila žaluzij in druga podobna vzdrževalna dela, pleskarska dela, elektro inštalacijska dela ter razne intervencije. Vrednost sklenjene pogodbe znaša **75.000,00 EUR brez DDV**. Gimnazija Franceta Prešerna je v tej zvezi priložila tudi ponudbe drugih izvajalcev obrtniških storitev kot so ■, ■., ■. ter ■.. Ponudbam je priložen priporočen cenik slikopleskarskih, fasaderskih, dekorativnih in črkoslikarskih del Obrtno-podjetniške zbornice Slovenije iz leta 2019. Gimnazija Franceta Prešerna je nato na osnovi primerjave ponudb in cenika Obrtno-podjetniške zbornice izbrala najugodnejšega ponudnika ■

Prvi odstavek 21. člena ZJN-3[[7]](#footnote-7) je do sprememb zakona v letu 2022 določal, da se ZJN-3 uporablja za javna naročila, katerih ocenjena vrednost brez DDV je enaka ali višja od naslednjih mejnih vrednosti:

a) na splošnem področju:

– 20.000 eurov za javno naročilo blaga ali storitev ali projektni natečaj;

– 40.000 eurov za javno naročilo gradenj;

– 750.000 eurov za javno naročilo storitev, ki jih določata Priloga XIV Direktive 2014/24/EU in Priloga XVII Direktive 2014/25/EU (v nadaljnjem besedilu: socialne in druge posebne storitve), razen storitev, ki so zajete s kodo CPV 79713000-5.

b) na infrastrukturnem področju:

– 50.000 eurov za javno naročilo blaga ali storitev ali projektni natečaj;

– 100.000 eurov za javno naročilo gradenj;

– 1.000.000 eurov za javno naročilo socialnih in drugih posebnih storitev, razen storitev, ki so zajete s kodo CPV 79713000-5.

Glede na vrsto in vrednost storitev po pogodbi bi moral naročnik Gimnazija Franceta Prešerna glede na prvi odstavek 21. člena ZJN-3 **izvesti ustrezen postopek javnega naročila,** kot ga opredeljuje prvi odstavek 39. člena istega zakona. V predmetni določbi so opredeljene izbire postopkov javnih naročil in sicer: odprti postopek, omejeni postopek, konkurenčni dialog, partnerstvo za inovacije, konkurenčni postopek s pogajanji, postopek s pogajanji z objavo, postopek s pogajanji brez predhodne objave ter postopek naročila male vrednosti.

Ker je naročnik izbiral izvajalca storitve po sistemu izbire najugodnejšega izmed treh ponudnikov in glede na vrsto in vrednost storitve ni izvedel oddaje javnega naročila po enem izmed postopkov, kot so opredeljeni v prvem odstavku 39. člena ZJN-3, je ravnal **v nasprotju s prvim odstavkom 53. člena ZJF,** ki določa, da se pogodba za nabavo blaga, naročilo storitev in oddajo gradenj v breme proračunskih sredstev lahko sklene samo skladno s predpisi o javnem naročanju.

**UKREP ŠT. 4: Proračunski inšpektor glede na gornje ugotovitve na podlagi drugega odstavka 104. člena ZJF predlaga, da proračunski uporabnik Gimnazija Franceta Prešerna za vse postopke naročanja dobaviteljev blaga ali izvajalcev storitev okrepi notranje kontrole na področju javnih naročil in o načinu izvedbe okrepitve notranje kontrole v odzivnem roku poroča inšpekciji.**

**UKREP ŠT. 5:**  **Proračunski inšpektor glede na gornje ugotovitve na podlagi drugega odstavka 104. člena ZJF predlaga, da proračunski uporabnik Gimnazija Franceta Prešerna skladno drugemu odstavku 10. člena Pravilnika o usmeritvah za usklajeno delovanje sistema notranjega nadzora javnih financ[[8]](#footnote-8) opravi revizijo javnega naročanja izvajalcev storitev oziroma dobaviteljev opreme. Pri tem Gimnazija Franceta Prešerna inšpekcijskemu organu v roku za odziv posreduje povratno informacijo o načrtovanem obdobju izvedbe predmetne revizije.**

**B. ■**

Prvi odstavek 21. člena ZJ-3 je do sprememb zakona v letu 2022 določal, da naročnik vsako leto do zadnjega dne februarja na svoji spletni strani ali na portalu javnih naročil objavi seznam javnih naročil, ki so bila oddana preteklo leto in katerih ocenjena vrednost je nižja od mejnih vrednosti iz prejšnjega odstavka ter enaka ali višja od 10.000 eurov brez DDV, z opisom predmeta, vrsto predmeta in vrednostjo oddanega naročila brez DDV ter nazivom gospodarskega subjekta, ki mu je bilo naročilo oddano.

S spremembam in dopolnitvami ZJN-3[[9]](#footnote-9) s pričetkom veljavnosti 1. 1. 2022 je v drugem odstavku 21. člena ZJN-3 opredeljeno, da mora naročnik vsako leto do zadnjega dne februarja na portalu javnih naročil objaviti seznam evidenčnih naročil, ki so bila oddana preteklo leto in katerih vrednost brez DDV je nižja od mejnih vrednosti iz prvega odstavka 21. člena ZJN-3 ter enaka ali višja od 10.000 eurov brez DDV, z opisom predmeta, vrsto predmeta in vrednostjo oddanega naročila brez DDV ter nazivom gospodarskega subjekta, ki mu je bilo naročilo oddano.

Proračunski inšpektor je v postopku nadzora ugotovil, da je Gimnazija Franceta Prešerna za naročilo izvedbe storitev avtobusnega prevoza s strani podjetja ■., ki so bile v letu 2023 opravljene v višini 33.987,05 EUR ter naročila drugih izvajalcev storitev in dobaviteljev opreme, katerih vrednost brez DDV je nižja od mejnih vrednosti iz prvega odstavka 21. člena ZJN-3 ter enaka ali višja od 10.000 eurov brez DDV objavila na svoji spletni strani pod rubriko Javna naročila – razdelek Seznam evidenčnih naročil in ne na portalu javnih naročil. Ker Gimnazija Franceta Prešerna na portalu javnih naročil ni objavila seznama evidenčnih naročil iz prejšnjega stavka, je ravnala v nasprotju z aktualnimi določbami prvega odstavka 21. člena ZJN-3.

**UKREP št. 6: Proračunski inšpektor glede na gornje ugotovitve na podlagi drugega odstavka 104. člena ZJF predlaga, da proračunski uporabnik Gimnazija Franceta Prešerna za vse postopke evidenčnih naročil dobaviteljev blaga ali izvajalcev storitev, ki so bila oddana preteklo leto in katerih vrednost brez DDV je nižja od mejnih vrednosti iz prvega odstavka 21. člena ZJN-3 ter enaka ali višja od 10.000 eurov brez DDV, objavi seznam tovrstnih naročil na portalu oddanih javnih naročil ter o tem v odzivnem roku obvesti proračunsko inšpekcijo.[[10]](#footnote-10)**

**C. ■**

Za naročila pod mejnimi vrednostmi iz prvega odstavka 21. člena ZJN-3 ne predpisuje števila ponudb, ki jih mora pridobiti naročnik. Vendar pa je z namenom zagotavljanja gospodarne rabe javnih sredstev in učinkovitega ter uspešnega javnega naročanja običajno primerno pridobiti več ponudb. Poleg tega ZJN-3 v 4. členu opredeljuje, da mora naročnik skladno načelu gospodarnosti, učinkovitosti in uspešnosti izvesti javno naročanje na način, da z njim zagotovi gospodarno in učinkovito porabo javnih sredstev (enako tudi ZJF). To pa je možno izvesti na način, da naročnik preveri tržišče in z izbirno metodo izbere najugodnejšo ponudbo.

Proračunski inšpektor je v postopku nadzora preveril ali je Gimnazija Franceta Prešerna pri postopku javnega naročanja toaletnega materiala in opreme s strani podjetja ■ravnala v skladu s predhodno navedenimi temeljnimi načeli. Pri tem je inšpektorju predložena dokumentacija, ki se nanaša na zbiranje ponudb in odločitev o izbiri izbranega ponudnika, kateremu so se s strani Gimnazije Franceta Prešerna izplačala sredstva proračuna RS v letu 2023 v višini 7.888,22 EUR. Proračunski inšpektor pri pregledu dokumentacije v zvezi z izborom dobavitelja ter izplačili sredstev proračuna RS ni ugotovil nepravilnosti.

**Proračunski inšpektor pri postopku nadzora javnega naročila blaga pri ■ ni ugotovil nepravilnosti.**

**IV. 5 Nadzor v zvezi z izplačili proračunskih sredstev pri projektu »SCHOOL 21 – gremo ven«**

V inšpekcijskem postopku se je izvedel tudi nadzor v zvezi z izplačili sredstev proračuna RS v letu 2023 v višini 200.151,32 EUR, ki jih je Gimnazija Franceta Prešerna prejela v okviru projekta »SCHOOL21 – gremo ven!« na podlagi pogodbe št. C1541-22B710021 z dne 23. 11. 2022. Iz navedene pogodbe izhaja, da Služba Vlade RS za razvoj in evropsko kohezijsko politiko kot nosilec programa sklenila pogodbo o dodelitvi sredstev finančnih mehanizmov in pripadajoče slovenske udeležbe z nosilcem projekta Gimnazijo Franceta Prešerna.

Predmet pogodbe je sofinanciranje projekta »SCHOOL21 – gremo ven!« s sredstvi Norveškega finančnega mehanizma 2014-2021 in sredstvi pripadajoče slovenske udeležbe, ki jih v okviru proračuna RS zagotavlja nosilec programa Služba Vlade RS za razvoj in evropsko kohezijsko politiko. Nosilec projekta Gimnazija Franceta Prešerna je bila o izboru projekta za sofinanciranje obveščena s Sklepom o izboru projekta št. 4300-1/2021/75 z dne 25. 5. 2022. Iz pogodbe o dodelitvi navedenih sredstev nadalje izhaja, da se podeljujejo v okviru programa **Izobraževanje – krepitev človeških virov** z neposrednima učinkoma *Razvite nove prakse poučevanja in učenja za delo in življenje* ter *Izmenjava znanj in dobrih praks na področju pospeševanja spretnosti in kompetenc v izobraževanju.*

K osnovni pogodbi je bil sklenjen tudi aneks s pričetkom veljavnosti 27. 2. 2024, ki se nanaša na vsebino in stroškovni načrt nosilca projekta in partnerjev v projektu.

Nosilec programa dodeli nosilcu projekta sredstva za sofinanciranje projekta v višini največ do 580.744,26 EUR sredstev Norveškega finančnega sklada in sredstev pripadajoče slovenske udeležbe, pri čemer je razmerje 85 % sredstev Norveškega finančnega mehanizma, kar v znesku predstavlja največ do 493.632,63 EUR ter 15 % sredstev pripadajoče slovenske udeležbe oziroma največ do 87.111,63 EUR. Obdobje upravičenosti izdatkov za projekt je od 1. 6. 2022 do 30. 4. 2024. Upravičeni izdatki projekta so sorazmerni in nujni izdatki nosilca projekta in projektnih partnerjev, ki so neposredno povezani s projektom, so navedeni v potrjenem stroškovnem načrtu, in so nastali v obdobju, kot je določen v pogodbi ter bili plačani.

ZJF v prvem odstavku 54. člena opredeljuje, da mora imeti vsak izdatek iz proračuna podlago v verodostojni knjigovodski listini, s katero se izkazuje obveznost za izplačilo sredstev iz proračuna. Ob tem je potrebno pravni temelj in višino obveznosti, ki izhaja iz verodostojne knjigovodske listine, pred izplačilom preveriti in pisno potrditi.

Proračunski inšpektor je v postopku nadzora preveril pravilnost in upravičenost porabe proračunskih sredstev v višini 200.151,32 EUR za izvedbo storitev in nakup materiala v letu 2023 za projekt »SCHOOL21 – gremo ven!« s strani Gimnazije Franceta Prešerna ter podlage za izplačila sredstev ostalim pogodbenim partnerjem v projektu, pri čemer ob tem ni ugotovil nepravilnosti.

**Proračunski inšpektor ni ugotovil nepravilnosti v tej zvezi.**

**POVZETEK**

Ministrstvo za finance, Urad Republike Slovenije za nadzor proračuna, je pri posrednem proračunskem uporabniku Gimnazija Franceta Prešerna izvedel inšpekcijski pregled porabe sredstev, prejetih iz državnega proračuna RS za leto 2023 v skupni višini 3.308.743,56 EUR. Inšpekcijski nadzor je bil opravljen na podlagi pooblastil, ki jih proračunskim inšpektorjem podeljujejo določbe 102. – 104. člena Zakona o javnih financah in predpisov, ki urejajo poslovanje s sredstvi državnega proračuna pri Gimnaziji Franceta Prešerna. V inšpekcijski nadzor je bila vključena tudi prijava z dne 2. 4. 2024 v zvezi z domnevno nenamenskim in negospodarnim ravnanjem s proračunskimi sredstvi na Gimnaziji Franceta Prešerna.

Inšpekcijski organ ugotavlja, da v primeru sanacije travnatih površin s strani ■ iz računa niti iz ponudbe za sanacijo travnatih površin ni razvidna specifikacija vrednosti posameznih storitev in materiala pri izvedbi sanacije, saj je na obeh dokumentih izkazana zgolj skupna vrednost storitve. Na osnovi računa in ponudbe za sanacijo inšpekcijski organ ni mogel v zadostni meri preveriti obsega posameznih artiklov in storitev, ki so se izvedli pri sanaciji. Inšpekcijskemu organu je bil šele naknadno v postopku nadzora na njegov poziv dne 20. 9. 2024 predložen ustrezen opis del in vrednotenje posameznih postavk (kot je dobava sejane zemlje, dobava in montaža pitnika za vodo, čiščenje jaškov, izkop itd.) po računu ■št. 14/23 z dne 17. 11. 2023 za izvedbo sanacije travnatih površin v okolici Gimnazije Franceta Prešerna.

**UKREP ŠT. 1: Proračunski inšpektor glede na gornje ugotovitve na podlagi drugega odstavka 104. člena ZJF predlaga, da proračunski uporabnik Gimnazija Franceta Prešerna okrepi notranje kontrole na področju sprejemanja in evidentiranja knjigovodskih listin, ki so podlaga za knjiženje odhodkov proračuna, ter da izplačila izvaja le na podlagi verodostojnih knjigovodskih listin. Gimnazija naj v roku za odziv posreduje dokazilo, da so bile z ukrepom seznanjene osebe, ki izvajajo notranje kontrole, potrjujejo prejete račune in jih evidentirajo.**

Proračunski inšpektor je v postopku nadzora evidentiranja šolske prehrane dijakov pozval predstavnika šole za posredovanje dokumentacije v zvezi z evidentiranjem in obračunavanjem šolske prehrane. Pri tem je v postopku nadzora predložena dokumentacija za naključno izbrano obdobje december 2023 in sicer seznam dijakov z naslovi, razredom, EMŠO ter imeni in priimki z naslovi staršev, mesečno poročilo s seznamom upravičencev do subvencionirane šolske prehrane s številkami odločb ter podatki o obdobju upravičenosti do subvencije, poročilo o zneskih subvencij, kumulativni pregled subvencionirane prehrane dijakov ter poročilo o vrsti in številu prevzetih obrokov.

**Proračunski inšpektor na področju evidentiranja in obračunavanja šolske prehrane ni ugotovil nepravilnosti.**

Proračunski inšpektor je ugotovil, da je Gimnazija Franceta Prešerna določenim zaposlenim izplačevala delovno uspešnost iz naslova povečanega obsega dela neprekinjeno dvanajst mesecev iz razloga nezasedenih delovnih mest, kar ni v skladu z osnovnim namenom izplačevanja sredstev za ta namen. Po mnenju inšpektorja je izplačevanje delovne uspešnosti iz naslova povečanega obsega dela namenjeno krajšim, časovno omejenim okoliščinam. Neprekinjena določitev povečanega obsega dela za daljše časovno obdobje (npr. neprekinjeno dvanajst mesecev) vpliva na prekomerne obremenitve javnih uslužbencev in lahko ogrozi učinkovito opravljanje obsega nalog, ki so vezane na določeno delovno mesto. Ob tem je potrebno poudariti, da se kadrovski primanjkljaj, ki je posledica nezasedenih delovnih mest, v okviru povečanega obsega dela s prerazporeditvijo nalog med ostale javne uslužbence ne more reševati trajno, kar izhaja tudi iz stališča Ministrstva za javno upravo z dne 7. 10. 2020 v zvezi z upoštevanjem prihrankov pri izplačevanju delovne uspešnosti iz naslova povečanega obsega dela.

**UKREP št. 2: Glede na gornje ugotovitve proračunski inšpektor na podlagi drugega odstavka 104. člena Zakona o javnih financah izdaja priporočilo Gimnaziji Franceta Prešerna, da se problematika nezasedenih delovnih mest na določenih oddelkih reši z ustreznimi ukrepi na področju kadrovanja in zaposlovanja delavcev.**

Načelo transparentnosti pri postopkih javnega naročanja iz 6. člena ZJN-3 nalaga naročniku, da mora ponudnika izbrati na pregleden način in po predpisanem postopku. V letnem poročilu iz preteklega odstavka je sicer med pravnimi podlagami za izvajanje javnih naročil gimnazije naveden tudi interni akt Pravilnik o izvajanju postopkov zbiranja ponudb in o evidencah javnih naročil manjše vrednosti, ki pa do dneva izdaje zapisnika o nadzoru proračunskemu inšpektorju ni bil predložen. Na poziv tekom postopka je inšpektorju posredovan Poslovnik kakovosti Gimnazije Franceta Prešerna, v katerem je v poglavju *5.2 Proces nabave* sicer opredeljen postopek nakupa blaga in storitev, vendar je le-ta po mnenju inšpektorja pomanjkljiv oziroma ne vsebuje vseh postopkov javnega naročanja, kot so opredeljeni v ZJN-3. V praksi proračunski uporabniki transparentnost postopka v zvezi z izborom ponudnikov blaga in storitev pod mejnimi vrednostmi zagotavljajo s sprejetjem posebnega internega akta, s katerim se podrobno opišejo posamezni postopki, po katerih se vodijo t. i. evidenčna javna naročila, to so javna naročila, katerih ocenjena vrednost je nižja od mejnih vrednosti iz prvega odstavka 21. člena ZJN-3.

**UKREP št. 3: Proračunski inšpektor glede na gornje ugotovitve na podlagi drugega odstavka 104. člena ZJF predlaga, da proračunski uporabnik Gimnazija Franceta Prešerna vse postopke naročanja dobaviteljev blaga ali izvajalcev storitev izvede na gospodaren in transparenten način, pri čemer naj za natančnejšo opredelitev postopkov sprejme samostojen interni akt v zvezi z izvajanjem evidenčnih javnih naročil, kot tudi izhaja iz poslovnega poročila Gimnazije Franceta Prešerna za leto 2023, ter ta akt predloži proračunskemu inšpektorju v roku za odziv.**

Glede na vrsto in vrednost storitev po pogodbi s podjetjem ■, v višini 75.000,00 EUR in določbe ZJN-3, bi moral naročnik Gimnazija Franceta Prešerna izvesti ustrezen postopek javnega naročila, kot ga opredeljuje prvi odstavek 39. člena ZJN-3. V predmetni določbi so opredeljene izbire postopkov javnih naročil in sicer: odprti postopek, omejeni postopek, konkurenčni dialog, partnerstvo za inovacije, konkurenčni postopek s pogajanji, postopek s pogajanji z objavo, postopek s pogajanji brez predhodne objave ter postopek naročila male vrednosti. Ker je naročnik izbiral izvajalca storitve po sistemu izbire najugodnejšega izmed treh ponudnikov in glede na vrsto in vrednost storitve ni izvedel oddaje javnega naročila po enem izmed postopkov, kot so opredeljeni v prvem odstavku 39. člena ZJN-3, je ravnal v nasprotju s prvim odstavkom 53. člena ZJF, ki določa, da se pogodba za nabavo blaga, naročilo storitev in oddajo gradenj v breme proračunskih sredstev lahko sklene samo skladno s predpisi o javnem naročanju.

**UKREP ŠT. 4: Proračunski inšpektor glede na gornje ugotovitve na podlagi drugega odstavka 104. člena ZJF predlaga, da proračunski uporabnik Gimnazija Franceta Prešerna za vse postopke naročanja dobaviteljev blaga ali izvajalcev storitev okrepi notranje kontrole na področju javnih naročil in o načinu izvedbe okrepitve notranje kontrole v odzivnem roku poroča inšpekciji.**

**UKREP ŠT. 5: Proračunski inšpektor glede na gornje ugotovitve na podlagi drugega odstavka 104. člena ZJF predlaga, da proračunski uporabnik Gimnazija Franceta Prešerna skladno drugemu odstavku 10. člena Pravilnika o usmeritvah za usklajeno delovanje sistema notranjega nadzora javnih financ opravi revizijo javnega naročanja izvajalcev storitev oziroma dobaviteljev opreme. Pri tem Gimnazija Franceta Prešerna inšpekcijskemu organu posreduje povratno informacijo o načrtovanem obdobju izvedbe predmetne revizije.**

Proračunski inšpektor je v postopku nadzora ugotovil, da je Gimnazija Franceta Prešerna za naročilo izvedbe storitev avtobusnega prevoza s strani podjetja ■ki so bile v letu 2023 opravljene v višini 33.987,05 EUR ter naročila drugih izvajalcev storitev in dobaviteljev opreme, katerih vrednost brez DDV je nižja od mejnih vrednosti iz prvega odstavka 21. člena ZJN-3 ter enaka ali višja od 10.000 eurov brez DDV objavila na svoji spletni strani pod rubriko Javna naročila – razdelek Seznam evidenčnih naročil in ne na portalu javnih naročil. Ker Gimnazija Franceta Prešerna na portalu javnih naročil ni objavila seznama evidenčnih naročil iz prejšnjega stavka, je ravnala v nasprotju z aktualnimi določbami prvega odstavka 21. člena ZJN-3.

**UKREP št. 6: Proračunski inšpektor glede na gornje ugotovitve na podlagi drugega odstavka 104. člena ZJF predlaga, da proračunski uporabnik Gimnazija Franceta Prešerna za vse postopke evidenčnih naročil dobaviteljev blaga ali izvajalcev storitev, ki so bila oddana preteklo leto in katerih vrednost brez DDV je nižja od mejnih vrednosti iz prvega odstavka 21. člena ZJN-3 ter enaka ali višja od 10.000 eurov brez DDV, objavi seznam tovrstnih naročil na portalu oddanih javnih naročil ter o tem v odzivnem roku obvesti proračunsko inšpekcijo.**

V inšpekcijskem postopku se je izvedel tudi nadzor v zvezi z izplačili sredstev proračuna RS v letu 2023 v višini 200.151,32 EUR, ki jih je Gimnazija Franceta Prešerna prejela v okviru projekta »SCHOOL21 – gremo ven!« na podlagi pogodbe št. C1541-22B710021 z dne 23. 11. 2022. Iz navedene pogodbe izhaja, da Služba Vlade RS za razvoj in evropsko kohezijsko politiko kot nosilec programa sklenila pogodbo o dodelitvi sredstev finančnih mehanizmov in pripadajoče slovenske udeležbe z nosilcem projekta Gimnazijo Franceta Prešerna. Predmet pogodbe je sofinanciranje projekta »SCHOOL21 – gremo ven!« s sredstvi Norveškega finančnega mehanizma 2014-2021 in sredstvi pripadajoče slovenske udeležbe, ki jih v okviru proračuna RS zagotavlja nosilec programa Služba Vlade RS za razvoj in evropsko kohezijsko politiko. Proračunski inšpektor je v postopku nadzora preveril pravilnost in upravičenost porabe proračunskih sredstev v višini 200.151,32 EUR za izvedbo storitev in nakup materiala v letu 2023 za projekt »SCHOOL21 – gremo ven!« s strani Gimnazije Franceta Prešerna ter podlage za izplačila sredstev ostalim pogodbenim partnerjem v projektu, pri čemer ob tem ni ugotovil nepravilnosti.

**Proračunski inšpektor ni ugotovil nepravilnosti v zvezi z izplačili proračunskih sredstev v letu 2023 v okviru projekta »SCHOOL21 – gremo ven!«.**

**Gimnazija Franceta Prešerna naj o realizaciji ukrepov pisno obvesti Urad RS za nadzor proračuna s predložitvijo ustreznih dokazil najkasneje do 30. 11. 2024.**

V skladu s 116. členom Zakona o splošnem upravnem postopku[[11]](#footnote-11) - ZUP mora stranka povrnitev morebitnih nastalih stroškov zahtevati do izdaje odločbe, sicer izgubi pravico do povrnitve stroškov.

**Pouk o pravnem sredstvu**

Zoper ta zapisnik so dovoljene pripombe na Ministrstvo za finance, Urad Republike Slovenije za nadzor proračuna, Fajfarjeva ulica 33, 1502 Ljubljana ali na elektronski naslov mf.unp@gov.si, v roku 15 dni po vročitvi zapisnika.

■

PRORAČUNSKI INŠPEKTOR

Inšpektor - svetnik

Vročiti: - Gimnazija Franceta Prešerna, Kidričeva cesta 65, 4000 Kranj – po ZUP

1. Zakon o javnih financah (Uradni list RS, št. [11/11](http://www.uradni-list.si/1/objava.jsp?sop=2011-01-0449) – uradno prečiščeno besedilo, [14/13 – popr.](http://www.uradni-list.si/1/objava.jsp?sop=2013-21-0433), [101/13](http://www.uradni-list.si/1/objava.jsp?sop=2013-01-3677), [55/15](http://www.uradni-list.si/1/objava.jsp?sop=2015-01-2277) – ZFisP, [96/15](http://www.uradni-list.si/1/objava.jsp?sop=2015-01-3772) – ZIPRS1617, [13/18](http://www.uradni-list.si/1/objava.jsp?sop=2018-01-0544), [195/20](http://www.uradni-list.si/1/objava.jsp?sop=2020-01-3501) – odl. US, [18/23](http://www.uradni-list.si/1/objava.jsp?sop=2023-01-0348) – ZDU-1O in 76/23) – v nadaljevanju: ZJF. [↑](#footnote-ref-1)
2. Zakon o davku na dodano vrednost (Uradni list RS, št. 13/11 – uradno prečiščeno besedilo, 18/11, 78/11, 38/12, 83/12, 86/14, 90/15, 77/18, 59/19, 72/19, 196/21 – ZDOsk, 3/22, 29/22 – ZUOPDCE, 40/23 – ZDavPR-B in 122/23) [↑](#footnote-ref-2)
3. [Pravila skrbnega računovodenja (Slovenski inštitut za revizijo,2016)](https://si-revizija.si/datoteke/standardi/1508/psr-2016.pdf) [↑](#footnote-ref-3)
4. [Stališče Ministrstva za javno upravo št. 1002-1192/2020/1 z dne 7. 10. 2020](https://arhiv2023.skupnostobcin.si/wp-content/uploads/2020/10/pojasnilo_-_pod_prihranki_p.pdf) [↑](#footnote-ref-4)
5. Poslovnik kakovosti Gimnazije Franceta Prešerna z dne 7. 12. 2023, str. 13 [↑](#footnote-ref-5)
6. Razred F v Standardni klasifikaciji dejavnosti [evropska uredba.doc (stat.si)](https://www.stat.si/doc/pub/skd.pdf). [↑](#footnote-ref-6)
7. Zakon o javnem naročanju – ZJN-3 (Uradni list, 91/15) [↑](#footnote-ref-7)
8. Pravilnik o usmeritvah za usklajeno delovanje sistema notranjega nadzora javnih financ (Uradni list RS, št. 72/02 in 97/23) [↑](#footnote-ref-8)
9. Zakon o spremembah in dopolnitvah Zakona o javnem naročanju (Uradni list RS, št. 121/21) s pričetkom veljave 1. 1. 2022 [↑](#footnote-ref-9)
10. <https://www.enarocanje.si/#/oddana-evidencna-narocila> [↑](#footnote-ref-10)
11. Zakon o splošnem upravnem postopku (Uradni list RS, št. 24/06 –uradno prečiščeno besedilo, 105/06 – ZUS-1, 126/07, 65/08, 8/10, 82/13, 175/20 –ZIUOPDVE in 3/22 – ZDeb), v nadaljevanju: ZUP. [↑](#footnote-ref-11)